25. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. 107363 της 10/19 Αυγ. 1952 Περί τρόπου καθορισμού της αξίας διατιθεμένων εις ιδιώτας δημοσιευμάτων. Τροποποιούντες και συμπληρούντες τας υπ’ αριθ. 102526/29.3.51 και 103441/5.5.1952 αποφάσεις ημών σχετικώς με τον καθορισμόν της τιμής εις ην θα διατίθενται εις οργανισμούς και ιδιώτας αι εν τω Εθνικώ Τυπογραφείω εκτυπούμεναι Διεθνείς Συμβάσεις, Διεθνείς Κανονισμοί και λοιπά δημοσιεύματα, αποφασίζομεν: Η τιμή εις ην θα διατίθενται εις το κοινόν (Οργανισμούς, ιδιώτας κλπ.) τα αντίτυπα των εκτυπουμένων εις το Εθνικόν Τυπογραφείον Διεθνών Συμβάσεων, Διεθνών Συμφωνιών, Κανονισμών και άλλων δημοσιευμάτων, θα καθορίζεται εκάστοτε δι’ ιδιαιτέρας αποφάσεως ημών λαμβανομένης τη προτάσει Επιτροπής εκ των: 1)του Διευθυντού Εκμεταλλεύσεως παρά τη Γενική Διευθύνσει Τηλεπικοινωνιών, 2)του Τμηματάρχου Διεθνών Σχέσεων παρά τη ιδία Γ.Δ.Τ. και 3)του Διευθυντού Υπηρεσίας Εντελλομένων Εξόδων παρά τω Υπουργείω Συγκοινωνιών. Η κατά την προηγουμένην παράγραφον οριζομένη Επιτροπή θα λαμβάνη υπ’ όψιν δια τον καθορισμόν της τιμής πωλήσεως εκάστου των άνω δημοσιευμάτων α)την απαιτηθείσαν δαπάνην δια την στοιχειοθέτησιν και εκτύπωσιν ως και την αξίαν του διατεθέντος χάρτου, άτινα θα καθορίζωνται υπό του Εθνικού Τυπογραφείου, β)την απαιτηθείσαν δαπάνην δια την βιβλιοδέτησιν και γ)τας τυχόν άλλας σχετικάς δαπάνας. Καταργείται η υπ’ αριθ. 102526/29.3.51 απόφασις ημών «περί συστάσεως Επιτροπής κλπ.» ως και το δεύτερον εδάφιον της παρ. 2 της υπ’ αριθ. 103441/11.5.52 αποφάσεως. Σελ. 130(β) Τεύχος 599-Σελ. 28 